**Zmluva č. 14/2019 o dielo**

uzatvorená podľa § 536 a nasl. zákona č. 513/1991 Občianskeho zákonníka v znení neskorších predpisov (ďalej len „Občiansky zákonník“)

**Zhotoviteľ:**

Obchodné meno: Alexander Šuba

Sídlo: Malá Máňa 88, 941 45 Maňa

IČO: 32425481

Číslo účtu: .....................................................

Banka: ..................................................

(ďalej len„zhotoviteľ“)

**a**

**Objednávateľ:**

Obchodné meno: Domov sociálnych služieb

Sídlo: 906 36 Plavecké Podhradie 19

IČO: 30798281

Číslo účtu: SK14 8180 0000 0070 0047 1787

Banka: Štátna pokladnica

(ďalej len„objednávateľ“)

sa dohodli na uzatvorení tejto zmluvy o dielo (ďalej len „zmluva“):

**Článok I**

**Úvodné ustanovenia**

1. Túto zmluvu uzatvárajú zmluvné strany ako výsledok postupu podľa § 117 zákazka s nízkou hodnotou podľa zákona č. 343/2015 Z. z. o verejnom obstarávaní a o zmene a doplnení niektorých zákonov na predmet zákazky „ Maliarske a natieračske práce“ (ďalej len „dielo“).
2. Dielo sa považuje za riadne odovzdané od okamihu, kedy objednávateľ potvrdí prevzatie diela svojím podpisom na odovzdávacom a preberacom protokole.

**Článok II**

**Predmet zmluvy**

Predmetom tejto zmluvy je realizácia stavebných prác v zmysle Prílohy č. 1 tejto Zmluvy, vrátane súvisiacich služieb spojených s dopravou na miesto realizácie.

**Článok III**

**Miesto a čas plnenia**

Miesto realizácie stavebných prác: Domov sociálnych služieb Plavecké Podhradie

Termín realizácie stavebných prác – Zhotoviteľ nastúpi na miesto realizácie prác najneskôr do 7 pracovných dní od doručenia záväznej objednávky zo strany objednávateľa. Práce budú realizované postupne.

**Článok IV.**

**Cena za dielo**

1. Cena za dielo je stanovená na základe súťaže podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Cena je určená nasledovne : Zmluvná cena bez DPH 5,591,67

DPH 20 % 1.183,33

Zmluvná cena s DPH: 6.710,- €

**Článok V**

**Platobné podmienky**

1. Objednávateľ sa zaväzuje zaplatiť cenu za dielo na základe vystavenej faktúry zhotoviteľom Akékoľvek zmeny si zmluvné strany musia písomne odsúhlasiť v zmysle ustanovenia § 547 Obchodného zákona
2. Zhotoviteľ je povinný vykonať dielo osobne, prípadne prostredníctvom svojich kvalifikovaných a odborne spôsobilých zamestnancov, za ktorých činnosť zodpovedá tak, akoby ju vykonával osobne.
3. Zhotoviteľ je povinný do maximálnej zmluvnej ceny zahrnúť všetky náklady, činnosti, výkony, alebo služby nevyhnutné za účelom riadneho uskutočnenia diela.
4. Splatnosť faktúry je 14 dní od doručenia faktúry bez nedostatkov do sídla objednávateľa.
5. Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti podľa zákona č. 222/2004 Z.Z. o dani z pridanej hodnoty v znení neskorších predpisov, objednávateľ je oprávnený ju vrátiť zhotoviteľovi na zmenu, doplnenie alebo opravu. Do doby dourčenia opravenej, zmenenej, alebo doplnenej faktúry objednávateľovi do jeho sídla lehota splatnosti neplynie. Nová lehota splatnosti začína plynúť od doručenia opravnej, zmenenej alebo doplnenej faktúry.
6. Zhotoviteľ i objednávateľ majú právo na náhradu škody, ktorá im vznikne porušením, resp. zanedbaním povinností druhou zmluvnou stranou.
7. Objednávateľ neposkytuje preddavok, ani zálohovú platbu.

**Článok VI**

**Zmluvné záruky**

1. Zhotoviteľ je zaviazaný realizovať dielo kompletne a v kvalite požadovanej objednávateľom, t.j. v súlade s platnými právnymi predpismi, STN, ISO, technickými požiadavkami na tovar.
2. Zhotoviteľ poskytuje na dielo realizované záruky za riadne vykonanie prác, vrátane materiálov, v dĺžke 24 mesiacov odo dňa podpisu protokolu o odovzdaní a prevzatí diela. V prípade materiálov a výrobkov tvoriacich dielo, na ktoré poskytuje ich výrobca osobitnú záruku, platí záručná doba v dĺžke uvedenej výrobcom týchto materiálov alebo výrobkov.
3. V prípade výskytu vád alebo nedorobkov na diele, začína plynúť záručná lehota až nasledujúci deň po odstránení poslednej vady a nedorobku. Po odstránení vady alebo nedorobku sú zmluvné strany povinné spísať protokol podpísaný oboma zmluvnými stranami.
4. Počas záručnej doby je zhotoviteľ povinný na svoju zodpovednosť a náklady po obdržaní písomnej výzvy objednávateľa odstrániť všetky vady diela, za ktoré zodpovedá, a to v čo najkratšej technicky možnej lehote.

**Článok VII**

**Kontrola uskutočnenia diela**

1. Objednávateľ je oprávnený kontrolovať spôsob realizácie diela zhotoviteľom prostredníctvom zodpovednej osoby objednávateľa.
2. Zodpovedná osoba objednávateľa je oprávnená pri zistení vád v priebehu výkonu prác požadovať, aby zhotoviteľ takéto vady odstránil a dielo vykonával riadnym spôsobom.

**Článok VII**

**Zabezpečenie záväzkov**

1. Zmluvné strany sa dohodli, že sú oprávnené si uplatniť voči sebe v prípade porušenia svojich záväzkov zo zmluvy nasledovné zmluvné pokuty:
* V prípade omeškania zhotoviteľa s vykonaním diela v termíne dokončenia diela si môže objednávateľ voči zhotoviteľovi
* V prípade, že bude objednávateľ v omeškaní s úhradou faktúry, je objednávateľ povinný zaplatiť zhotoviteľovi zmluvnú ponuky vo výške vo výške 0,05 % dlžnej sumy denne.

**Článok VIII**

**Odovzdanie a prevzatie diela**

1. Zhotoviteľ je povinný vykonať dielo najneskôr do 20.12.2019 a najneskôr v tento deň ho aj odovzdať objednávateľovi. Zhotoviteľ môže po predchádzajúcej ústnej dohode s objednávateľom dielo vykonať a odovzdať aj pred týmto dátumom.
2. Objednávateľ je povinný poskytnúť zhotoviteľovi za účelom vykonania diela potrebnú súčinnosť, najmä umožniť potrebný prístup do stavby, v ktorej má byť dielo vykonané. V prípade, ak objednávateľ zhotoviteľovi potrebnú súčinnosť neposkytne, zhotoviteľ nie je v omeškaní s plnením svojho záväzku vykonať a odovzdať dielo, a to počas celej doby, v ktorej je objednávateľ v omeškaní so splnením svojej povinnosti poskytnúť súčinnosť.
3. Miestom odovzdania diela je DSS Plavecké Podhradie. So súhlasom objednávateľa môže zhotoviteľ dielo objednávateľovi odovzdať aj na inom vhodnom mieste.
4. Pred odovzdaním vykonaného diela je zhotoviteľ povinný umožniť objednávateľovi oboznámiť sa s ním. V prípade ak bude objednávateľ po oboznámení sa s vykonaným dielom požadovať jeho ďalšiu úpravu, je zhotoviteľ povinný túto vykonať len vtedy, ak medzi zhotoviteľom a objednávateľom dôjde k dohode o primeranom zvýšení ceny za vykonanie diela. Dohoda o zvýšení ceny za vykonanie diela nie je však potrebná v prípade, ak má vykonané dielo vady, za ktoré zhotoviteľ zodpovedá, a ktoré je z tohto dôvodu povinný bezodplatne odstrániť.
5. Prevzatie diela objednávateľ zhotoviteľovi písomne potvrdí podpisom odovzdávacieho a preberacieho protokolu. Bez písomného potvrdenia nie je zhotoviteľ povinný dielo odovzdať.
6. Objednávateľ nie je povinný prevziať od zhotoviteľa dielo v prípade, ak má vykonané dielo vady, ktoré bránia jeho riadnemu užívaniu.
7. Po vykonaní diela je zhotoviteľ povinný odstrániť odpady a nečistoty, ktoré vznikli pri vykonávaní diela.

**Záverečné ustanovenia**

1. Zmluva nadobúda platnosť 2.12. 2019 podpisom oboma zmluvnými stranami.
2. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
3. Meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami.
4. Zmluva je vyhotovená v dvoch rovnopisoch, z ktorých po jedno obdrží zhotoviteľ a jedno objednávateľ.
5. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V Plaveckom Podhradí dňa 2.12.2019

 Zhotoviteľ: Objednávateľ:

....................................................... ....................................................... *Šuba Alexander Ing. Edita Kruzslíková*

|  |
| --- |
| Maľovanie budovy 3-4  |
|   |   |   |   |
| **Popis prác** | **m²** | **Jednotková cena** | **Spolu bez DPH** |
| Penetrácia | 397 | 0,6 | **238,2** |
| Maľba biela | 0 |   | **0** |
| Maľba farebná | 397 | 2,2 | **873,4** |
| Náter sokla | 185,9 | 8,3 | **1542,97** |
| Izolácia fľakov | 40 | 10 | **400** |
| Zakrývanie | 108 | 1 | **108** |
| Murárske opravy | 10 | 15 | **150** |
| Presun hmôt (m³) | 100 | 1,5 | **150** |
| **Spolu bez DPH** |   | **3462,57** |
| DPH |   |   | 692,514 |
| Cena celkom  |   |   | 4155,084 |
|  |  |  |  |
|  |  |  |  |
| **Maľovanie kuchyne** |   |   |   |
|   |   |   |   |
| **POPIS prác** | **m²** | **jednotková cena** | **spolu bez DPH** |
| Penetrácia | 629 | 0,6 | 377,4 |
| Maľovanie | 629 | 1,8 | 1132,2 |
| Zakrývanie | 250 | 1 | 250 |
| Izolácia fľakov | 8 | 10 | 80 |
| Murárske opravy | 8 | 15 | 120 |
| Presun hmôt (m³) | 1 | 169,5 | 169,5 |
| Spolu bez DPH  |   |   | **2129,1** |
| DPH  |   |   | 425,82 |
| Cena celkom |   |   | 2554,92 |
|  |  |  |  |
| **Spolu celkom: 6709,92** |  |  |  |